אהל (סוג)

אָהָל (שם מדעי: Mesembryanthemum) הוא סוג צמח חד-שנתי ממשפחת החיעדיים.

האהל הוא צמח בשרני נמוך, הגדל בסביבה מדברית ובמלחות.

לפרח עשרות של עלי כותרת חוטיים. עלים אלה מתפתחים מאבקנים מנוונים.

הצמח גדל בצפיפות ויוצר מרבדים פרחוניים. הצמח פורח בחודשי האביב וראשית הקיץ.

לסוג האהל 350 מינים ברחבי העולם, רובם בדרומה של אפריקה.

בארץ ישראל גדלים בר שלושה מיני אהל:
 אהל מצוי
 אהל הגבישים
 אהל מגושם

ברפואה העממית מייחסים לריר של עלי האהל סגולה רפואית לטיפול במחלות עור ובכוויות קלות.

לקריאה נוספת
 מיכה לבנה, לקסיקון החי והצומח של ארץ-ישראל, כרך א', עורך: עזריה אלון, מדינת ישראל - משרד הביטחון, תשנ"ד - 1994

קישורים חיצוניים

 תיאור הצמח באתר משרד החקלאות של ארצות הברית

צמחים שתוארו ב-1753
טקסונים שתוארו בידי קארולוס ליניאוס
חיעדיים
ארץ ישראל: חיעדיים
סוקולנטים